Нанашко

Нанашко — особа, котрой социална функция брати участь в обрядѣ крещѣня, принести и прияти крещену дѣтину од крестной купели и надале прияти ся духовнов опѣков над новокрещеным. Религийна повинность нанашка обсягуе тыж и материалны повинности: в припадѣ, кедь крестна дѣтина осиротѣе, або его родичове не мають можность его утримовати, мусить ся о то постарати сам нанашко. З той причины не може быти нанашком особа некрещена, або несолвентна. Мае тыж належати до той самой конфесии, што и крестна дѣтина. Не може быти нанашком неповнолѣтна особа, монах або монашка. В окремых Церквах суть еще острѣйшы заказы. Меджи нанашком и крестнов дѣтинов а тыж ей родичами наставать духовне родинство (cognatio spiritualis), котре не може быти розорване.Keresztszülők. //Révai nagy lexikona, том 11, с. 525. 

В дакотрых конфесиях мають быти оба духовны родичове: нанашко и нанашка; в иншых може быти лем еден з них. 

Синонимами нанашка и нанашкы суть: батечко и маточка, крестный отець и крестна мати.Е. Бокшай, Ю. Ревай и Др. М. Бращайко. 

Жерела
 Révai nagy lexikona. 1-21. köt. Révai Testvérek Irodalmi Intézet Részvénytársaság, Budapest. 1911–1935.
 Kereszt. 

 Референции 

Катеґорія:Религийны обычаи и традиции